  Виталий Пронин   Котькудӥз семья аслэсьтыз быгатэмзэ котыр ласянь возьматӥз: кыӟаз но, эктӥз но, вераз но, пӧраськиз но, киужъёсын но выриз.Отчы пыриськизы удмурт но бесерман, Башкортостанын улӥсь мордва но пор семьяос кырӟась коллективъёс.Котькудӥз семья аслэсьтыз быгатэмзэ котыр ласянь  возьматӥз: кыӟаз но, эктӥз но, вераз но, пӧраськиз но, киужъёсын но выриз. Кылсярысь, Башкортостанысь Мишкин ёросысь Баймурзино гуртысь  Хамитовъёс семьязы, соослэн «Акарт» (гурезьлэн нимыз) коллективзы котькинлы синмаськымон но адӟем карымон луэ. Кузпалъёс Владимир Ильич но Галина Эриковна фестивале лыктӥллям нылъёсынызы но вуоно эмеспиенызы. Ансамблен кивалтэ атайзы. Со гуртысьтызы культура юртын 25 ар тырше ини. Та семья, концертъёс пуктылыса, Россилэн пӧртэм сэрегъёсаз вуылӥз ни.Удмуртие вуэм куноос Ижкарлэн чебересь интыосаз вуылӥзы. Эшъяськон юртын мордваослэн но поръёслэн «Умарина» но «Одо мари ушем» огазеяськонъёснызы тодматскизы, фестивальлы сӥзем пресс-конференцие пыриськизы. Ижысь нылпи  творчествоя юртын мастер-классъёс ортчытӥзы. Фестиваль йылпумъяськиз гала-концертэн.Фестиваль йылпумъяськиз гала-концертэн. Учкисьёсты паймытӥзы удмуртъёслэн «Пельгаос» но «Шундыгур», бесерманъёслэн «Бесерман гуръёс», мордваослэн «Вастоам» но поръёслэн «Акарт» ансамбльёссы. Фестивале пыриськемъёс азьланяз но тазьы валче, ог-огенымы тупаса, одӥг-огмы доры ветлыса но эшъяськыса мед уломы, шуизы.Любовь Тихонова Туспуктэмъёс: Ижысь эшъяськон юрт Теги: фин-угордуннеын Эшъяськонюрт  